KURZUS: Közforgalmú közlekedés

MODUL: VI. modul: A forgalom lebonyolítása

18. lecke: A forgalom lebonyolításához kapcsolódó eljárási utasítások - Közúti közlekedés I.

| Tanulási útmutató
Tanulási célok
A lecke feldolgozása után Ön képes lesz:
saját szavaival meghatározni a forgalomban résztvevő gépkocsivezető és autóbusz szükséges okmányait valamint felszereléseit; kiválasztani a forgalomban résztvevő gépkocsivezető és autóbusz szükséges okmányait valamint felszereléseit; felsorolni a forgalomban résztvevő gépkocsivezető és autóbusz szükséges okmányait valamint felszereléseit; saját szavaival meghatározni az autóbusz kiállításának a szabályait; saját szavaival meghatározni a járat előkészítésének szabályait; felsorolni a beszállítás feladatait; kiválasztani az utasok ülőhely elfoglalásának szabályait; kiválasztani a jegykezeléssel kapcsolatos szabályokat; felsorolni az autóbuszjárattal történő elinduláskor az autóbuszvezető tájékoztatási feladatait; kiválasztani az autóbuszvezetőnek a menetrend megtartásával kapcsolatos feladatait; felsorolni a poggyász kezelésével kapcsolatos feladatokat; saját szavaival meghatározni az útipoggyász fogalmát; kiválasztani az útipoggyász kezelésének lépéseit; saját szavaival meghatározni az autóbuszjáraton történő utastájékoztatás feladatait; felsorolni az autóbuszvezetőnek az autóbuszjáraton történő tájékoztatási feladatait; saját szavaival meghatározni a menetlevél vezetés szabályait; kiválasztani a menetlevél vezetés szabályait; felsorolni azokat a helyeket, helyzeteket, ahol a menetrend szerint közlekedő autóbuszjárat vezetőjének a menetlevelet vezetnie kell; felsorolni azokat a helyeket, ahol az autóbuszvezetőknek be kell jelentkezniük; kiválasztani a bejelentkezéskor elvégzendő feladatokat; felsorolni a az autóbusz közlekedtetés során rendkívüli eseménynek számító történéseket; kiválasztani a rendkívüli események során elvégzendő teendőket; kiválasztani azokat a jellemzőket, amelyek meghatározzák, hogy egy menetrend szerinti autóbuszjárat mikor tekintendő a késettnek illetve kimaradtnak.
Tevékenységek
Olvassa el a kurzus 18. leckéjét! Határozza meg a forgalomban résztvevő gépkocsivezető és autóbusz szükséges okmányait valamint felszereléseit! Válassza ki a forgalomban résztvevő gépkocsivezető és autóbusz szükséges okmányait valamint felszereléseit! Sorolja fel a forgalomban résztvevő gépkocsivezető és autóbusz szükséges okmányait valamint felszereléseit! Határozza meg az autóbusz kiállításának a szabályait! Határozza meg a járat előkészítésének szabályait! Sorolja fel a beszállítás feladatait! Válassza ki az utasok ülőhely elfoglalásának szabályait! Válassza ki a jegykezeléssel kapcsolatos szabályokat! Sorolja fel az autóbuszjárattal történő elinduláskor az autóbuszvezető tájékoztatási feladatait! Válassza ki az autóbuszvezetőnek a menetrend megtartásával kapcsolatos feladatait! Sorolja fel a poggyász kezelésével kapcsolatos feladatokat! Határozza meg az útipoggyász fogalmát! Válassza ki az útipoggyász kezelésének lépéseit! Határozza meg az autóbuszjáraton történő utastájékoztatás feladatait! Sorolja fel az autóbuszvezetőnek az autóbuszjáraton történő tájékoztatási feladatait! Határozza meg a menetlevél vezetés szabályait! Válassza ki a menetlevél vezetés szabályait! Sorolja fel azokat a helyeket, helyzeteket, ahol a menetrend szerint közlekedő autóbuszjárat vezetőjének a menetlevelet vezetnie kell! Sorolja fel azokat a helyeket, ahol az autóbuszvezetőknek be kell jelentkezniük! Válassza ki a bejelentkezéskor elvégzendő feladatokat! Sorolja fel a az autóbusz közlekedtetés során rendkívüli eseménynek számító történéseket! Válassza ki a rendkívüli események során elvégzendő teendőket! Válassza ki azokat a jellemzőket, amelyek meghatározzák, hogy egy menetrend szerinti autóbuszjárat mikor tekintendő a késettnek illetve kimaradtnak!

| A 18. lecke vázlata
Közúti közlekedés
Az autóbuszjárat közlekedésének előkészítése
Az autóbuszra és az autóbuszvezetőre vonatkozó feltételek Beszállítás
Az autóbuszjárat közlekedése
A menetrend megtartása Útipoggyász kezelés Utastájékoztatás az autóbuszjáraton Menetokmányok vezetése Az autóbuszvezető bejelentkezése Rendkívüli események az autóbuszjáraton(-tal)
Kisegítő autóbuszjárat közlekedtetése Az autóbuszjárat késése, kimaradása Autóbusz üzemképtelensége Utas rosszulléte, megbetegedése Károkozás

| Tananyag
Közúti közlekedés
A menetrend szerinti autóbuszjáratok közlekedtetése a személyszállítási szolgáltatók legfontosabb feladata. A legnagyobb felelősséggel ennek feltételeit kell megteremteni, ellátását előkészíteni, megszervezni és ténylegesen lebonyolítani. Ennek működtetése mellett további fontos kiegészítő feladatok is vannak, amelyek szintén a személyszállítás ellátását szolgálják. Az alábbiakban magának a menetrend szerinti autóbuszjáratok végzésének módjáról, feladatairól, azok szabályairól lesz szó, valamint néhány fontos ezt segítő kiegészítő feladatról. Már előzetesen ki kell emelni ezek közül kettőt, az utastájékoztatást és a forgalmi ellenőrzést, amelyek rendszere, feladatai kiterjednek az autóbusz-forgalom teljes folyamatára.
Az autóbuszjárat közlekedésének előkészítése
Feltételezve, hogy az autóbuszjáratok közlekedtetésének megszervezése előzetesen megtörtént és ennek keretében a járat lebonyolításához minden eszköz rendelkezésre áll (van menetrend, díjszabás, jegykiadógép, egyéb jegykészlet stb.) és a szükséges szervezési feladatokat is ellátták (megfelelő autóbusszal és autóbuszvezető állománnyal rendelkezik a szolgáltató, az adott járat ellátásához kijelölésre - vezénylésre - került a jármű és vezetője stb.), van néhány egyéb, gyakorlati feltétele annak, hogy a szolgáltató a menetrendben meghirdetett autóbuszjáratot közlekedtethesse.
Az autóbuszra és az autóbuszvezetőre vonatkozó feltételek
A címben megfogalmazott feltételek röviden abban foglalhatók össze, hogy az autóbusznak és autóbuszvezetőnek alkalmasnak kell lennie a feladatellátásra és rendelkezniük kell az ahhoz szükséges felszereléssel.
A feladatra kiválasztott autóbusznak műszaki, forgalombiztonsági állapotát, működőképességét tekintve alkalmasnak kell lennie a járat végzésére. A közlekedési időszak és napszak figyelembevételével a belső világításnak és a fűtésnek vagy hűtésnek is hibátlanul működtethető állapotban kell lennie. Ezen kívül az autóbusznak esztétikailag meg kell felelnie a feladathoz, azaz sem külsőleg, sem az utastérben sérülése nem lehet, megfelelően tisztának kell lennie. Rendelkeznie kell a járat és a kínált szolgáltatás jellegének megfelelő felszereltséggel, azoknak a használatra alkalmasnak kell lenniük (mikrofon, utastájékoztató táblák, feliratok stb.) Ezen felül - mint minden, a közlekedésben résztvevő gépjárműnél - ott kell lenni az autóbuszon a járat megkezdéséhez a forgalmi engedélynek, a kötelező gépjármű felelősség-biztosítási igazolásnak, igazoló lapnak a környezetvédelmi felülvizsgálatról, mentőládának, tűzoltó készüléknek, KRESZ-ben előírt tartozékoknak.
Az autóbuszvezető állapotára vonatkozóan is vannak követelmények, amelyeknek a szolgálat (járat) megkezdése előtt meg kell felelnie. Ilyen természetesen a kipihent, alkohol vagy más káros szer behatásától mentes állapot, az előírt öltözet (általában az évszaknak megfelelő formaruha) stb. Ugyanakkor az autóbuszvezető munkavégzéséhez is tartoznak olyan okmányok, felszerelési tárgyak, amelyek megléte nélkülözhetetlen a menetrend szerinti autóbuszjárat teljesítéséhez. Az okmányok közül az autóbuszvezetőnél kell lennie a gépjárművezetői engedélyének, az autóbuszvezetői szaktanfolyam elvégzéséről szóló igazolásának, előírás szerint a menetlevél vezetéséhez szükséges megfelelő nyomtatványnak, az autóbusz felszereltségétől és a végzendő járat(ok) jellegétől, hosszától függően tachográf lappal, vagy digitális készülékhez személyi kártyával kell rendelkeznie. Az autóbuszvezetőknek az utastájékoztatási és jegykiadási feladataihoz szükséges továbbá a megfelelő jegykészlet vagy a jegykiadógép működtetéséhez szükséges - a készülék típusától függő - eszköz(ök) (jegyszalag, személyi kártya), az ellátandó járat(ok)ra vonatkozó érvényes menetrend, díjszabás, számla-nyomtatványok stb.
Beszállítás
A járat közlekedésének előkészítéséhez tartozik, hogy az utasok beszállásának megkezdéséhez a kiindulási végállomás kijelölt indulási helyére - ha erre lehetőség van - a menetrendi indulás időpontja előtt 15 perccel ki kell állni az előző pontban ismertetett feltételeknek megfelelő és a szükséges felszereltséggel rendelkező autóbusszal. Ha az előző járat befejezése után az indulási ideig ennyi idő már nincs, akkor rögtön az előző járatból megérkezést követően kell az indulóhelyre állni a beszállításhoz.
Autóbusz-állomásokon, akkor, ha utastájékoztatás hangosbemondón keresztül történik, a forgalmi szolgálattevő ezen keresztül közli az autóbuszjárat útvonalát és végállomását, indulási helyét (kocsiállást) és az indulási időt, továbbá az - esteleges - forgalmi korlátozásokat, és egyben felkéri az utasokat a beszállás megkezdésére. Ha nincs az említett állomási utastájékoztatás, vagy az indulási helyen forgalomirányítás nincs, akkor az autóbuszvezető feladata ugyanezen tájékoztatás.
A beszállítás folyamata magában foglalja
az említett tájékoztatást a beszállásra rendelkezésre álló autóbusz közlekedési adatairól, az utasok elhelyezését vagy elhelyezkedésének segítését az autóbuszban, az utasok előre váltott menetjegye vagy meglévő bérlete stb. érvényességének vizsgálatát és kezelését, vagy a menetdíjak beszedését és a menetjegyek kiadását, a feladásra kerülő útipoggyászok átvételét és elhelyezését, majd az autóbuszvezető indulás előtti részletesebb tájékoztatását.
Azok az utasok, akik menetjegyüket elővételben megváltották és ülőhelyüket lefoglalták, a számukra lefoglalt ülőhelyre ülhetnek. Akik nem, azok az autóbuszvezető által megjelölt helyek közül választhatnak. Ha valaki olyan helyre ül, amelyikre később helyjeggyel rendelkező utas érkezése várható, akkor az azt elfoglaló utassal közölni kell, hogy azt később át kell adnia.
Az utazási feltételek szerint az utasnak a beszálláskor (felszálláskor) a meglévő utazási igazolványát ellenőrzésre fel kell mutatni, illetve át kell adni, vagy aki ilyennel nem rendelkezik, annak jegyet kell váltani. Az igénybe venni kívánt kedvezményekhez, a kedvezményes utazási igazolványok használatához szükséges jogosultsági igazolásokat az utasoknak szintén felszólítás nélkül be kell mutatniuk az érvényesség megállapításához, illetve az érvényesítéshez. A meglévő jegyek, bérletek stb. érvényességének, valamint a kedvezményre való jogosultság vizsgálata, továbbá a jegykiadás és a menetdíj beszedése az utas felszállásakor az autóbuszvezető feladata.
A VOLÁN szolgáltatók megállapodtak egymás járatira szóló jegyek, bérletek eladására és ezek kölcsönös elfogadásra. Ennek következtében a közös vonalszakaszokon vagy azon belüli utazási viszonylatokban bármely társaság által kiadottakat érvényesnek elfogadják az érvényesség egyéb feltételeinek fennállása esetén.
A helyközi autóbuszjáratokon a szolgálatban levő autóbuszvezető felelős azért, hogy minden utas a járatra érvényes utazási igazolvánnyal rendelkezzék. Az érvénytelen jegyet, bérletet (rongálás, átruházás, módosítás, jogtalan használat stb. esetén) be kell vonni és helyette menetjegyet kell váltatni. (Az érvénytelenség eseteit és a részletes eljárást (pl. pótdíjfizetést) a díjszabás tartalmazza.)
Ha az utas az olyan autóbuszjáratra, amelyikkel útipoggyász szállítás történik, az utazási feltételekben szabályozottaknak megfelelő (terjedelem, tömeg, tartalom, csomagolás) csomagját továbbítás céljából fel kívánja adni, az autóbuszvezető a poggyászt átveszi, poggyászjellel megjelöli, hogy kiszolgáltatáskor azonosítható legyen, elhelyezi az autóbusz erre kijelölt helyén és a poggyász-viteldíj ellenében poggyász-szelvényt ad az utas részére.
Az autóbuszjárattal történő elinduláskor az autóbuszvezető tájékoztatja az utasokat az utazással és a járat közlekedésével kapcsolatos adatokról. Ennek szerepe más, mint a beszállítás megkezdésekor szükséges tájékoztatásnak, mert célja nem az utas segítése a helyes autóbusz megtalálásában, hanem az utazás körülményeinek ismertetése. Ezért tartalma is bővebb az előzőnél: ismertetni kell az autóbuszjárat útvonalát, célállomását, azokat a megállóhelyeket vagy állomásokat, amelyeken az autóbuszjárat tartózkodik, azaz hosszabb ideig várakozik, mint amennyit az utasok le- és felszállása igényel, közölni kell az azokra érkezés várható időpontját, valamint a tervezett tartózkodási időket, továbbá az útvonal során biztosított csatlakozásokat és átszállási lehetőségeket.
Ezt követően kezdődhet a járat tényleges közlekedése.
Az autóbuszjárat közlekedése
A menetrend megtartása
A menetrend szerinti járatot végző autóbusz csak a hivatalos menetrendben meghatározott időadatok szerint közlekedhet, a menetrendben előírt közlekedési rendet - különös tekintettel az indulási, érkezési, tartózkodási és csatlakozási időkre - kötelező megtartani. Ez alól természetesen kivétel, amikor azt a forgalmi viszonyok vagy más, rendkívüli események teszik lehetetlenné, illetve amikor a személy- és vagyonbiztonság elsődlegessége érdekében ez nem teljesíthető.
Az előzőből következően az autóbuszjáratot végző autóbusz az indulási állomásról és a közbeeső megállóhelyről az indulási idő előtt nem indulhat (indítható) el.
Azokon az állomásokon, amelyeken a forgalmat forgalmi szolgálattevő irányítja, az ő kötelessége minden autóbusz indítását (indulását) figyelemmel kísérni, és az azt akadályozó rendellenesség megszüntetésére a szükséges és lehetséges intézkedést megtenni. Az autóbuszvezetők az ezzel és a járatok teljesítésével kapcsolatos utasításaikat kötelesek végrehajtani.
A menetrend megtartásáért az autóbuszvezető, azokon az állomásokon, ahol forgalmi szolgálatevő is teljesít szolgálatot, ott az autóbuszvezető és a forgalmi szolgálattevő együttesen felelősek.
Az egyes állomásokon és megállóhelyeken az indulási idő elérkezésekor is az indulást rövid időre vissza kell tartani, ha a megállóhelyhez utazási szándékát jelző utas közeledik, és be kell várni őt. Ez a személyszállítási szolgáltató üzleti magatartásához tartozik.
Az autóbuszjárat menetrendjében időadattal szereplő megállóhelyeken a járati autóbusszal meg kell állni, ha:
fel-, vagy leszálló utas jelentkezik, az autóbusz a menetrendben előírt indulási időnél korábban érkezik a megállóhelyre és ebben az esetben tartózkodnia is kell az indulás idejéig.
Amennyiben az autóbuszjáratra várakozó utasokat az autóbusz szabad férőhely hiánya miatt nem tudja elszállítani, az autóbuszvezető tájékoztatást ad a legközelebbi járat érkezési idejéről vagy más közlekedési eszközzel történő eljutási lehetőségekről.
A menetrendben előírt megállóhelyeken kívül is köteles az autóbuszvezető az autóbuszt megállítani:
veszély esetén, hatósági jelzésre, az ellenőrzésre jogosult személy jelzésére, az utas rosszulléte vagy halála esetén.
A járat közlekedése során a menetrendben vagy a Várakozási Idők Jegyzékében előírt csatlakozásokat biztosítani kell. (A Várakozási Idők Jegyzéke tartalmazza, hogy a csatlakozó járatnak vagy vonatnak a másik jármű késése esetén a menetrendi indulási idő után mennyit kell a késéssel közlekedő jármű megérkezésére várakozni az utasok átszállásának biztosítása érdekében.) A csatlakozásra történő várakozás esetén a következő esetek lehetnek:
ha vonat vár az autóbusz érkezésére, hogy arról az utasok át tudjanak szállni, akkor az autóbuszvezető a járat megérkezését jelzi a vasútállomás forgalmi szolgálattevőjének, amennyiben az autóbusznak kell várakozni a vonatról átszállókra, akkor a vasútállomás forgalmi szolgálattevője ad tájékoztatást az autóbuszvezetőnek a várható késés nagyságáról, és ha a vonat az előírt várakozási idő leteltéig előreláthatólag megérkezik, akkor a meghatározott ideig várakozni kell, ha az előírt várakozási időig a vonat megérkezése nem várható, akkor az autóbusszal a menetrend szerinti indulási időben el kell indulni, ha pontos, illetve megbízható tájékoztatás nem kapható a várható késésről, vagy az adott vasúti megállóhelyen a vasúttársaságnak nincs forgalmi szolgálata, akkor az előírt várakozási időig várakozni kell, autóbuszjáratnak autóbuszjárattal való csatlakozásakor a csatlakozást adó autóbuszjárat késése esetén a csatlakozást vevő járattal a megérkezésig, de legkésőbb a meghatározott várakozási ideig a csatlakozási helyen várakozni kell, kivéve, ha a csatlakozást adó autóbusz - várakozási időt meghaladó - késéséről megbízható értesülés van, mert akkor a járat a menetrendben meghatározott időpontban indulhat.
A közbeeső megállóhelyeken - ahol az autóbusz tartózkodott - továbbindulás előtt az autóbuszvezetőnek meg kell győződnie, hogy a továbbutazók valamennyien az autóbuszon tartózkodnak-e, nincs-e azok közül valaki még távol. A szabályok szerint a még vissza nem érkezett továbbutazókra való várakozás céljából az autóbusz indulása az indulási idő eltelte után még legfeljebb 5 percig visszatartható.
Azokon az állomásokon, ahol a közlekedést forgalmi szolgálattevő irányítja, a közforgalmú autóbuszjáratokat érkeztetik. Az érkeztetésnek a menetrend megtartásával összefüggő feladatai:
az érkező autóbuszjárat részére megfelelő helyet kell biztosítani az utasok biztonságos le-, illetve a járat továbbközlekedése esetén felszállásához, a várakozó utasokat hangosbemondón vagy egyéb módon tájékoztatni kell az autóbuszjárat megérkezésről és a beállás helyéről, valamint a tartózkodási időről és a továbbindulásról, gondoskodni kell az autóbusz menetrend szerinti továbbindulásáról, illetőleg késés esetén a tartózkodási idő csökkentéséről.
Útipoggyász kezelés
Az utas útipoggyászt adhat fel azokra a helyközi menetrend szerinti autóbuszjáratokra, amelyet végző autóbusz az útipoggyászok elhelyezésére megfelelően elkülönített térrel rendelkezik.
Útipoggyásznak minősül az a kézipoggyászként az autóbuszba tömegénél, méreténél elhelyezhetőségénél fogva be nem vihető, megfelelően csomagolt tárgy, amelyet a közlekedési társaság az utastól fuvarozásra átvesz, ugyanazzal az autóbuszjárattal továbbítja, amelyikkel az utas utazik és a célállomáson az utas részére kiszolgáltatja.
Az útipoggyász-fuvarozás feltételeit az utazási feltételek tartalmazzák.
Az útipoggyászt az autóbuszjárat megállóhelyein az autóbuszvezetőnél a járat tartózkodási ideje alatt lehet feladni. Az átvett poggyászról az utas részére az autóbuszvezető elismervényt ad. Erre a célra a poggyászjegy poggyász-szelvény (ellenőrző szelvény) része szolgál. A poggyász-szelvénnyel azonosan sorszámozott poggyász-jel részt a poggyászra kell erősíteni. A poggyász szelvény tartalmazza a poggyász-fuvarozásért fizetett összeget, és betölti a fizetett összeg ellenében adandó nyugta szerepét is. A poggyászjegynek különös szerepe van a poggyászért való felelősség miatt, mert az utas ezzel tudja bizonyítani, hogy a járatra poggyászt adott fel.
Csak ép, hibátlan csomagolású poggyász vehető át továbbításra. Amennyiben az autóbuszvezető sérülést észlel, illetve a feladásra kerülő tárgy csomagolatlan vagy a csomagolás hiányos, akkor ezt a tényt "SÉRÜLT" vagy "HIÁNYOS CSOMAGOLÁS" szöveggel a poggyász-szelvényre jegyzi fel. (A le nem zárt bőröndöt hiányosan csomagoltnak kell tekinteni.) Ha az utas a szelvényt elfogadja, akkor ezzel elismeri a poggyász arra feljegyzett állapotát. Egy esetleges sérülés vagy kiszolgáltatás utáni reklamáció esetén ez a feljegyzés vagy ennek hiánya meghatározó a kártérítési kötelezettség elbírálásánál.
Az útipoggyászt a rendeltetési megállóhelyen (az utas utazási célállomásán) a poggyász-szelvény visszaadása ellenében szolgáltatják ki. A poggyász-szelvény felmutatójának átvételi jogosultságát nem vizsgálják. A poggyászszelvény bevonása bizonyítja, hogy a poggyász kiadásra került.
A szolgáltató felelős azért a kárért, amely a küldemény átvételétől a kiszolgáltatásig terjedő idő alatt a küldemény teljes vagy részleges elveszéséből, megsemmisüléséből vagy megsérüléséből keletkezett, kivéve, ha
a fuvarozói tevékenységi körén kívül eső elháríthatatlan ok, a küldemény belső tulajdonsága, a csomagolás kívülről észre nem vehető hiányossága
következtében keletkezett.
Utastájékoztatás az autóbuszjáraton
A beszállítások, valamint a járatok indulásakor szükséges tájékoztatásról, tartalmáról már volt szó az előzőekben. A járat haladása közben szükséges további utastájékoztatási feladatokat ebben a pontban szerepeltetjük.
A járat haladása közbeni utastájékoztatási feladatok elsősorban az autóbuszvezetőre hárulnak, illetve egy részük ma már vizuálisan és szóban is tájékoztatást adó elektronikus eszközökkel kiválthatók, helyettesíthetők és kiegészíthetők.
Az egyes megállóhelyhez közeledve közölni kell a következő megállóhely nevét, ha az csatlakozási hely, akkor tájékoztatást kell adni az átszállási és továbbutazási lehetőségekről. Ha az autóbuszjárat a megállóhelyen tartózkodni fog, erre fel kell hívni az utasok figyelmét, közölni kell a tartózkodás időtartamát. Különböző forgalmi zavarok esetén továbbá tájékoztatást kell adni annak okáról, várható idejéről, valamint várható következményeiről és kihatásairól a járat közlekedésére.
Az autóbuszvezetőnek tájékoztatással természetesen más kérdésekben is az utazóközönség rendelkezésre kell állnia: a vonal más járatainak menetrendjéről (pl. vissza irányú utazási lehetőség), egyéb utazási lehetőségekről, díjszabásról (díjakról és kedvezményekről, jegyek, bérletek használatához tartozó feltételekről), a szolgáltató egyéb szolgáltatásairól stb.
Az autóbuszvezető tájékoztatási feladatit segítik és kiegészítik az autóbuszban elhelyezett egyéb tájékoztató táblák, piktogramok, feliratok vagy egyéb, hasonló célú eszközök.
Menetokmányok vezetése
A díj ellenében személyszállítást végző autóbuszvezető általában köteles az autóbuszjárat útjáról menetlevelet vezetni. A menetlevél a közlekedési hatóság által rendszeresített vagy engedélyezett tartalmú és formátumú okmány, amelyet a gépjárművek közlekedéséről kell az előírásoknak megfelelően és eseményszerűen vezetni. Általános funkciója, hogy
dokumentált legyen a gépjármű mozgása: közlekedésének útvonala, ideje, a tartózkodások helye és hossza, vezetőjük személye, továbbá - elsősorban a tehergépjárműveknél - a szállított áruk, tárgyak megnevezése, mennyisége (tömege, mérete stb.), fuvarozás esetén pedig a feladó és a címzett megjelölése (autóbuszok esetében ez utóbbi adatoknak a szállított személyek száma és a megrendelő megnevezése felel meg), rögzítésre kerüljenek a gépjármű közlekedése során elért (megtett) teljesítmények és ezek a különböző nyilvántartásokhoz, elszámolásokhoz alapadatként szolgáljanak.
A menetrend szerinti autóbuszjáratok közlekedéséről nem kötelező menetlevelet vezetni. (A közlekedés útvonalát, idejét a menetrend határozza meg, ebből már számíthatók a legfontosabb teljesítmények, a járatot végző autóbusz és autóbuszvezető pedig a közlekedés szervezése - vezénylés - során kerülnek meghatározásra, ezzel adataik is járatokhoz rendelhetők.) Ennek ellenére a szolgáltatóknál még jellemző, hogy vagy menetlevelet használnak, vagy más, olyan újonnan rendszeresített nyomtatvány(ok) használatát teszik kötelezővé az autóbuszvezetőknek, amely(ek) az igényeknek megfelelően módosított tartalommal és formában - és esetleg más dokumentumokkal együttesen - ugyanazon célokat szolgálják, mint a menetlevél. Az adatgyűjtést pedig egyre inkább korszerű technikai eszközökkel oldják meg. A menetrend szerinti közlekedésben a menetlevelek (vagy azt helyettesítő más nyomtatványok, eszközök) alapvető funkciója annyiban más, hogy nem elsősorban a járatok közlekedési útvonalának, idejének dokumentálására van szükség, hanem a végrehajtás értékeléséhez a menetrendtől való eltérések, rendkívüli események rögzítésére, a forgalom lebonyolításának utólagos ellenőrzése és elemzése céljából.
A menetrend szerinti autóbusz-közlekedési szolgáltatók a menetleveleket, illetve az azokat helyettesítő, pótló vagy kiegészítő nyomtatványokat (a továbbiakban ezeket is együttesen értve alatta, gyűjtőnévként a "menetlevelek" megnevezést használjuk) és a rajtuk gyűjtött adatokat a már említetteken kívül a következő célokra használják:
az autóbusz rendszeres karbantartási idejének programozásához, egyes egységek és felszerelések (pl. gumi) cseréje időpontjának meghatározásához, az üzemanyag-fogyasztás figyelemmel kíséréséhez, az autóbuszvezetők munkaidő nyilvántartásához és munkabérük kiszámításához, az autóbuszvezetők készletében lévő és a járatvégzés során kiszolgáltatott utazási igazolványok (jegyek, bérletek) forgalmának sorszám szerinti figyelemmel kíséréséhez, az ezzel kapcsolatos elszámolásokhoz és ellenőrzésekhez.
A menetleveleken a szolgáltató által előírt rovatokat a valóságnak megfelelően, eseményszerűen pontosan és olvashatóan golyóstollal kell kitölteni. Tilos a menetlevelet előre vezetni, azaz nem teljesített, még meg nem történt esemény adatait azon előre rögzíteni.
A menetrend szerinti autóbuszjáratok közlekedése során a használt menetleveleken a közlekedésre vonatkozó adatokat (előírástól függően esetleg a tervezett adatoktól - menetrend - való eltérést) az alábbi helyeken kell vezetni:
az indulási állomáson, minden 5 perces, vagy 5 percet meghaladó menetrend szerinti, vagy rendkívüli tartózkodás esetén, a bejelentkezésre előírt helyeken, a csatlakozási megállóhelyeken, végállomáson, a járatot közlekedtető VOLÁN társaság által előírt egyéb megállóhelyeken.
Az autóbuszvezető bejelentkezése
Lényeges, hogy az olyan állomásokon és megállóhelyeken, amelyek forgalomirányítás vagy csatlakozási és átszállási lehetőségek miatt fontos szerepet játszanak az autóbuszvonalak és járataik közlekedésében és az utazások lebonyolításában, részben a járat autóbuszvezetője friss információkat szerezhessen a közlekedési lehetőségekről, esetleges akadályokról, korlátozásokról, részben az ott dolgozó forgalomirányító, egyéb forgalmi dolgozók értesüljenek a járat érkezéséről, utasforgalmáról, közlekedésének menetrendszerűségéről. Ebből a célból a szolgáltatóknál előírás, hogy az autóbuszjáratot végző autóbuszvezetőnek meghatározott állomásokon és megállóhelyeken jelentkezni kell az ott szolgálatot teljesítő forgalomirányítóknál. (Ezt nevezik bejelentkezésnek a szakmai nyelvben.) A jelentkezés alkalmával az autóbuszvezetőnek menetlevelét (vagy az azt pótló, helyettesítő okmányát) igazoltatni kell, amely igazolásul szolgál arra, hogy a járat az állomásra valóban megérkezett és az érkezésről bejegyzett adatok (pl. érkezési idő) megfelelnek a valóságnak, vagyis a járat közlekedésről valós adatot tartalmaz az okmány.
Az autóbuszvezetőknek be kell jelentkezniük
minden olyan megállóhelyen, ahol forgalmi szolgálattevő irányítja a közlekedést, egyéb, az útvonalon előírt szolgálati helyeken a meghatározott módon, a VOLÁN társaság által külön meghatározott csatlakozási helyeken.
Rendkívüli események az autóbuszjáraton(-tal)
Az autóbusz-közlekedésben rendkívüli eseménynek neveznek minden olyan előre nem látott eseményt, amely a menetrendi személyszállítási feladatok teljesítésében zavart okoz. A következőkben ennek csak egy szűkebb köréről lesz szó, azokról, amelyek egy-egy autóbuszjáraton(-tal) bekövetkezhetnek. Ezek között van olyan is, amely köznapi értelemben nem számít rendkívülinek, mert nem kiszámítható módon ugyan, de sok esetben előfordul (pl. késés). Mégis ennél a témakörnél kell megemlíteni, mivel egy-egy járat közlekedését megzavarja, sőt mértékétől, okától vagy az autóbuszjárattól függően más járatok közlekedésére is kihathat.
Kisegítő autóbuszjárat közlekedtetése
Abban az esetben, ha az indulási állomáson, vagy nagy forgalmú közbeeső autóbusz-állomáson, megállóhelyen annyi utas jelentkezik, hogy a menetrend szerint közlekedő autóbusz valamennyi utast nem tudja elszállítani, lehetőség szerint az autóbuszjáratban kisegítő autóbuszt (másodrészt) indítanak.
A kisegítő autóbuszjárat a menetrendben meghirdetett járat útvonalával azonosan vagy annak csak egy rövidebb szakaszán közlekedik. Indítható a menetrendben meghirdetett időpontban, illetve legfeljebb azt 20 perccel követően, ha más szolgáltató autóbuszjáratának utasforgalmát nem zavarja.
Amennyiben valamely járatra tartósan olyan igény jelentkezik, amelyet egy járati autóbusszal ellátni nem lehet (megszűnik annak rendkívülisége), az ebből az okból rendszeresen indított másodrész járatot célszerűen beépítik a fordában is, hogy erre a kapacitás tervszerűen biztosított legyen.
Az autóbuszjárat késése, kimaradása
A menetrend szerinti járatot végző autóbuszt késettnek minősítik, ha az a menetrendben előírt időhöz képest 5 percet meghaladóan később közlekedik.
Kimaradtnak tekintik viszont azt a járatot, amely a következő - azonos útvonalon közlekedő - járat indulási idejéig nem indult el, vagy 90 percet meghaladó késéssel közlekedett.
Az autóbuszvezető - részben a forgalmi zavar további hatásainak csökkentése vagy megelőzése érdekében, részben utastájékoztatási intézkedések céljából - köteles szolgálati helyét a lehetséges és rendelkezésre álló módon tájékoztatni mindazon forgalmi zavarról, amely az autóbuszjárat (30 percet meghaladó) késését okozza, vagy továbbhaladását akadályozza, megjelölve a késés várható mértékét, az ennek következtében előálló csatlakozás-mulasztásokat. A területi vagy központi ügyeletet, illetve forgalmi szolgálatot ellátó személyek feladata a késés várható mértékéről való tájékoztatása mindazon autóbusz-állomásnak és a csatlakozási helynek, amely állomásokat az adott autóbuszjárat közlekedése során még érinteni fog, illetve érintene.
Az autóbusz-közlekedésre vonatkozó hatályos jogszabályok szerint meghatározott esetekben és feltételekkel kártérítés illeti meg a 30 percet meghaladó késéssel közlekedő autóbuszjárat utasát, valamint azt az utast, aki arra a járatra biztosította előzetesen a helyét, amely kimaradt.
Autóbusz üzemképtelensége
Ha az autóbusz menetközben üzemképtelenné válik, akkor annak javításáról és az utasok továbbszállításáról az autóbuszvezetőnek gondoskodnia kell.
Az autóbusz olyan üzemképtelensége esetén, amelynek javítása nem az autóbusz- vezető kötelessége, vagy azt elvégezni nem tudja, műszaki mentést és az utasok továbbszállítására (utasmentés) alkalmas autóbusz kiállítását kéri a szolgálati helyétől vagy más szolgáltatótól.
Utas rosszulléte, megbetegedése
Az utas rosszulléte esetén az autóbuszt az autóbuszvezetőnek meg kell állítania, és az utasnak segítséget kell nyújtania.
A menetközben megbetegedett utas a járat útvonalán nem szállítható ki csak olyan helyen, ahol a szükséges orvosi kezelésben részesülhet. Életveszély esetén az autóbuszjárattal a menetrendben meghatározott útvonaltól is el lehet térni, ha azt az orvoshoz vagy kórházba szállítás szükségessé teszi.
Ritkán fordul elő, de sajnos már többször megtörtént, hogy az utas az autóbuszjáraton menet közben meghal. Ekkor az autóbuszvezetőnek kell intézkednie: a holttestet az autóbuszban elkülöníteni és a további intézkedésre a legközelebbi helységben orvoshoz vinni, a hozzátartozó kézi és útipoggyászt megőrizni. Innentől kezdve ugyanolyan eljárást kell lefolytatni, mintha az esemény másutt történt volna: jegyzőkönyvet kell felvenni az eseményről, a tett intézkedésekről, az átadás körülményeiről, a közreműködők, tanúk adataival és aláírásaival. Szükség szerint természetesen az autóbuszvezetőnek gondoskodnia kell arról is, hogy a járat közlekedése az e miatt kieső útvonalszakaszon pótlásra kerüljön és az autóbusz további járatai is másik autóbusszal helyettesítésre kerüljenek, amíg ismételten forgalomképes nem lesz.
Az autóbuszt fertőtleníteni kell, ha azon haláleset történt, vagy ha az utas rosszullétét fertőző betegség okozta, kivéve, ha az orvos ez alól írásban felmentést adott.
Károkozás
Az általános jogi normák és előírások természetesen vonatkoznak a személyszállítás folyamatára is. Ennek alapján, aki az autóbuszban, az utasforgalmi létesítményekben vagy azok berendezési tárgyaiban kárt okoz, köteles azt helyreállítani, illetve a javítással, pótlással kapcsolatos költségeket megtéríteni.
A káresetről jegyzőkönyv készül, ami a kártérítési eljárás alapját jelenti, ezért pontosan és gondosan, valamennyi érdemleges körülményt részletesen szerepeltetve kell elkészíteni és azt a kár okozójával, két tanúval alá kell íratni és adataikat is fel kell jegyezni.

| Önellenőrző kérdések
Olvassa el figyelmesen az alábbi feladatokat, majd a lecke tartalma alapján oldja meg őket!
1. Egészítse ki a következő mondatot a hiányzó kifejezésekkel! Az autóbuszt - a járat jellegének megfelelő - okmányokkal és felszerelésekkel kell ellátni: - " engedély", - "Igazoló lap" a gépjármű , - "Igazoló lap" felülvizsgálatról, - a járat fajtájára és jellegére előírt feliratok, - és mikrofon, - az , feltüntetése az autóbuszon, - mentőláda, - készülék, - tartozékok.
2. Egészítse ki a következő mondatot a hiányzó kifejezésekkel! A vagy ezzel megbízott munkatársnak , ahol hangosbemondó nem üzemel vagy forgalmi szolgálattevő nem teljesít szolgálatot, ott az vezetőjének az utasokat a fel kell kérni.
3. Egészítse ki a következő mondatot a hiányzó kifejezésekkel! Útipoggyásznak minősül az a poggyászként az autóbuszba énél, énél énél fogva be nem vihető, megfelelően tárgy, amelyet a közlekedési társaság az utastól fuvarozásra , az autóbuszjárattal továbbítja, amelyikkel az utas utazik és a célállomáson az utas részére ja.
4. Egészítse ki a következő mondatot a hiányzó kifejezésekkel! A menetrend megtartásáért a és az együttesen felelősek.
5. Egészítse ki a következő mondatot a hiányzó kifejezéssel! A menetrend szerint közlekedő autóbuszok vezetői kötelesek a forgalmi szolgálattevőnél, illetve kijelölt személyzetnél .
6. Egészítse ki a következő mondatot a hiányzó kifejezéssel! A bejelentkezés tényét az autóbuszvezető - helyi járatok kivételével - a menetokmányon köteles.